Turistička zajednica Bilogora-Bjelovar, dana 15. rujna 2021. godine raspisuje

**JAVNI POZIV**

za pružanje ugostiteljskih i trgovačkih usluga i promociju vlastitih proizvoda na manifestaciji **„DAN GRADA BJELOVARA I DAN BJELOVARSKIH BRANITELJA 2021.“**

1. Manifestacija „DAN GRADA BJELOVARA I DAN BJELOVARSKIH BRANITELJA 2021.**“** održat će se u središtu grada Bjelovara u razdoblju od **24. - 29.9. 2021. godine.**

1. Javni poziv provesti će se putem zatvorenih prijava.
2. Broj prodajno - izložbenih mjesta je ograničen.
3. Turistička zajednica Bilogora-Bjelovar zadržava pravo određivanja pozicije izlagačkih mjesta na prostoru održavanja manifestacije pri čemu nije dužna davati posebna obrazloženja i ne snosi nikakvu odgovornost prema izlagačima.
4. Prijave će se razmatrati po vremenu predaje dokumentacije u Turističku zajednicu Bilogora-Bjelovar.
5. Ukoliko ne pristigne niti jedna prijava za obavljanje ugostiteljske djelatnosti ili prijava neće zadovoljavati uvjete iz Javnog poziva, Turistička zajednica Bilogora-Bjelovar zadržava pravo prenamijene lokacije te odabira izlagača bez ponovnog raspisivanja Javnog poziva.
6. Pravo prijave imaju pravne i fizičke osobe, obiteljska poljoprivredna gospodarstva, braniteljske udruge, neprofitne udruge građana, kulturna društva, tradicijski obrti i domaće radinosti koje su registrirane za obavljanje djelatnosti koja će se obavljati u privremenom objektu i na predmetnoj lokaciji.
7. Pravo prijave također imaju i sve fizičke i pravne osobe s odgovarajućom registracijom i rješenjem za obavljanje ugostiteljske djelatnosti uz posebnu suglasnost i Uvjete za pružanje ugostiteljskih usluga na otvorenom, a u skladu sa Zakonom i pripadajućim pravilnicima s područja Republike Hrvatske.
8. Na Javni poziv se ne mogu prijaviti oni koji imaju nepodmirene obveze prema Republici Hrvatskoj i Gradu Bjelovaru po bilo kojoj osnovi.
9. Izlagači su dužni svoje izlaganje i prodaju uskladiti sa zakonskim propisima RH – posebno sa Zakonom o trgovini, Zakonom o trošarinama te Zakonom o porezu na dodanu vrijednost. U suprotnom, Turistička zajednica Bilogora-Bjelovar ne snosi nikakvu odgovornost ni prema Izlagačima niti prema trećim osobama.
10. **Zbog izvanredne situacije vezane uz epidemiju bolesti COVID-19 uzrokovane koronavirusom Izlagači su dužni strogo se pridržavati svih preporuka koje u to vrijeme budu na snazi od Stožera civilne zaštite Republike Hrvatske, Stožera civilne zaštite Grada Bjelovara, te Hrvatskog zavoda za javno zdravstvo. U suprotnom, Turistička zajednica Bilogora-Bjelovar ne snosi nikakvu odgovornost.**
11. **Izlagači su dužni potpisati i Izjavu koja se koristiti kao dopunu provedbi mjera zaštite organizatora, izlagača i kupaca u skladu s preporukama Hrvatskog zavoda za javno zdravstvo** **vezanu uz zaraznu bolest COVID 19.** **Izjava** **se može preuzeti s web stranice:** [**www.turizam-bilogorabjelovar.com.hr**](http://www.turizam-bilogorabjelovar.com.hr)
12. **Izlagači su si dužni osigurati dezinfekcijska sredstva, rukavice i maske za lice.**
13. **Za cijelo vrijeme održavanja manifestacije preporuča se održavanje fizičkog razmaka između osoba (izlagača, posjetitelja…) od najmanje 1,5 metar.**
14. Izlagači su isključivo odgovorni za sigurnost trećih osoba (gosti, zaposlenici, osoblje organizatora, službene osobe) na prostoru koji im je dodijeljen.
15. Izlagači su dužni obavljanje ugostiteljske djelatnosti uskladiti sa svim relevantnim zakonskim propisima i podzakonskim aktima Republike Hrvatske koji se odnose na istu te u tu svrhu o svom trošku ishoditi sve eventualne dozvole i odobrenja nadležnih tijela za obavljanje ugostiteljske djelatnosti na prostoru koji im se dodijeli. U suprotnom, Turistička zajednica Bilogora-Bjelovar ne snosi nikakvu odgovornost.
16. Izlagači su odgovorni za svu moguću devastaciju javnih površina koje koriste. Ukoliko izlagač javnu površinu koristi suprotno namjeni dozvoljenoj ugovorom o korištenju, koji će se temeljiti na uvjetima iz ovog Javnog poziva, ugovor o korištenju će se automatski otkazati.
17. Izlagači su u cijelosti odgovorni trećim osobama, a u slučajevima novčanih potraživanja nastalih zbog nepridržavanja odredbi zakonskih propisa i podzakonskih akata Republike Hrvatske.
18. Izlagač je dužan podmiriti sva potraživanja ZAMP-a u slučaju izvođenja ili reprodukcije bilo kakvog glazbenog programa na prostoru koji je dobio na korištenje. U suprotnom Turistička zajednica Bilogora-Bjelovar ne snosi nikakvu odgovornost.
19. Prijava za pružanje trgovačkih i ugostiteljskih usluga mora sadržavati:
20. ispunjenu **Prijavnicu** koja je sastavni dio Javnog poziva, a koja se može preuzeti s web stranica: [www.turizam-bilogorabjelovar.com.hr](http://www.turizam-bilogorabjelovar.com.hr)
21. pravne osobe / izvadak iz sudskog Registra;
22. obrtnici / izvadak iz obrtnog Registra, obrtnica ili rješenje o upisu u obrtni Registar;
23. udruge / Izvadak iz Registra udruga odnosno Rješenje državne uprave;
24. obiteljska poljoprivredna gospodarstva / rješenje o upisu u Upisnik obiteljskih gospodarstva;
25. dopunske djelatnosti - rješenje za Upis u upisnik dopunskih djelatnosti na OPG-u;
26. domaća radinost / rješenje o upisu domaće radinosti;
27. slobodna zanimanja / rješenje o upisu u registar djelatnosti kod nadležnog tijela;
28. potvrdu o članstvu u neku od strukovnih udruga (HDLU, ULUPUH, HDGU, HDP itd.);
29. kopiju rješenja o obvezniku plaćanja trošarine (za prodaju alkohola i alkoholnih pića);
30. Ugostitelji - ponudu jela s cijenama tj. detaljan opis predloženih usluga s cjelokupnom ponudom (vrsta hrane i pića s prijedlogom ugostiteljske ponude – meni);
31. kopiju osobne iskaznice ovlaštene osobe;
32. Najviše dva izlagača mogu dobiti samo jednu kućicu ili jedan štand, pod uvjetom da podnesu zajednički zahtjev i ispune jednu Prijavnicu za izlaganje i prodaju na jednom štandu ili u jednoj kućici uz uvjet da nude istu ili sličnu vrstu proizvoda.
33. Prijavitelj čija prijava ispunjava sve uvjete iz točke 20 Javnog poziva dobiva pravo na kućicu, štand ili prodajno – izložbeno mjesto ukoliko ima vlastiti štand ili prikolicu.
34. Lokacije za postavljanje privremenih objekata i prodajna mjesta bez objekata koje se daju na korištenje određuje Povjerenstvo za provedbu Javnog poziva.
35. Svi zainteresirani izlagači mogu se, sukladno uvjetima iz ovog Javnog poziva, prijaviti za više lokacija, a za svaku od njih moraju podnijeti zasebnu ponudu, odnosno ispuniti posebnu Prijavnicu. Svi prijavljeni pružatelji ugostiteljskih usluga dužni su ugostiteljske usluge vršiti na svim dodijeljenim lokacijama, a u suprotnom slučaju Ugovor o korištenju za sve će se lokacije automatski otkazati.
36. **Izlagač je dužan pridržavati se obaveznog radnog vremena** i to u danima:

* **24.9.2021. (petak):** od 09:00 – 18:00 sati, sa pauzom od 13:00-16:00 sati
* **25.9.2021. (subota):** od 09:00 – 20:00 sati, sa pauzom od 13:00-16:00 sati
* **26.9.2021. (nedjelja):** od 09:00 – 20:00 sati, sa pauzom od 13:00-16:00 sati
* **29.9.2021. (srijeda):** od 09:00 – 22:00 sati, sa pauzom od 13:00-16:00 sati
* Na dane **27.9. i 28.9.2021.** **(ponedjeljak i utorak)** izlagač može raditi ukoliko želi u vremenu od 09:00 – 20:00 sati, sa pauzom od 13:00-16:00 sati

Dopušteno radno vrijeme u sve dane održavanja manifestacije je do najkasnije 00:00 sata.

**Radno vrijeme podložno je promjenama ukoliko Stožer civilne zaštite donese Odluku o nužnoj mjeri ograničavanja radnog vremena s obzirom na razvoj epidemiološke situacije širenja bolesti COVID-19 što su svi Izlagači dužni pratiti i poštivati!!**

1. **Izlaganje na manifestaciji je besplatno za sve Izlagače!**
2. **Prilikom prijave na Javni poziv, Izlagači na raspolaganju imaju:**
3. **drvene sajamske kućice za trgovačke/ugostiteljske djelatnosti:**

* dimenzija 3,00m x 2,00m: žuta - prednji ulaz (za određene djelatnosti ugostiteljstva)
* dimenzija 2,80m x 1,61m: smeđa- bočni ulaz (za određene djelatnosti ugostiteljstva)
* dimenzija 2,30m x 1,95m: smeđa- bočni ulaz (za određene djelatnosti ugostiteljstva)
* dimenzija 3,00m x 2,00m: smeđe- bočni ili prednji ulaz (za trgovačke i ostale djelatnosti)
* dimenzija 2,34m x 1,65m: bijele- bočni ulaz (za trgovačke i ostale djelatnosti)

1. **štandove** (pult 1,90m x 0,90m, krov 2,62m)
2. **prodajna mjesta bez objekta (postavljanje vlastitog štanda, prikolice i sl.):**

* **zabavni park**, cca 200 m²- ispred Alfa radija
* **postavljanje pokretnog štanda**- (knjige, promidžbeni materijali, reklamne table u pokretu, reklamni panoi i slično)
* **postavljanje pokretnog štanda, pagode ili prikolice**- (moderni predmeti za poklon, plastične igračke, tekstil – majice i pregače sa šaljivim natpisima, nakit, jastuci i slično)
* **određene djelatnosti ugostiteljstva**- (usluge, pečenja i prodaje pekarskih proizvoda, slatkiši, kolači, bomboni, sladoled, palačinke, uštipci, langoši, forneti, štrudle, pommes frites, burek, hot-dog i slična jednostavna jela koja se pripremaju i uslužuju na jednostavan i brz način, a koriste se za brzu konzumaciju)

1. **Ugostiteljstvo**
2. Rok za predaju prijava je ponedjeljak **20. rujna 2021**. **godine do 12:00 sati.**
3. Povjerenstvo za prikupljanje prijava temeljem Javnog poziva izvršit će otvaranje prijava u ponedjeljak **20. rujna 2021. godine, u 13:00 sati** u maloj vijećnici Grada Bjelovara.
4. Izabrani prijavitelj bit će pozvani na potpisivanje Ugovora o korištenju. U slučaju da se izabrani prijavitelj ne odazove na potpisivanje Ugovora smatrat će se da je prijavitelj odustao, te će se predmet Javnog poziva (štand, prostor…) ponuditi sljedećem prijavitelju.
5. Prijave se podnose **osobno** na adresu: Turistička zajednica Bilogora-Bjelovar, Trg Eugena Kvaternika 2, 43 000 Bjelovar Povjerenstvo za provedbu Javnog poziva, Trg Eugena Kvaternika 2, Bjelovar, s naznakom **„ Za Javni poziv - „DAN GRADA BJELOVARA I DAN BJELOVARSKIH BRANITELJA 2021.“ NE OTVARATI!**

**Ili e-mailom na mail** [info.tzbb@gmail.com](mailto:info.tzbb@gmail.com)

1. Za sve upite i pojašnjenja obratite se: Maji Vrabec Madunić, 043/622-063 ili na e-poštu: [mvrabec@bjelovar.hr](mailto:mvrabec@bjelovar.hr)
2. Nepravovremene i nepotpune ponude neće se razmatrati.
3. Javni poziv će se objaviti na web stranicama Turističke zajednice Bilogora-Bjelovar [www.turizam-bilogorabjelovar.com.hr](http://www.turizam-bilogorabjelovar.com.hr)
4. **Održavanje manifestacije će ovisiti o trenutnoj epidemiološkoj situaciji te sukladno tome Turistička zajednica Bilogora-Bjelovar zadržava pravo poništenja ovog Javnog poziva.**

**Turistička zajednica Bilogora-Bjelovar**